***Mammadaba* 2018. gada atklātais čempionāts spiningošanā**

**NOLIKUMS**

**1. Sacensību mērķis**

Latvijas valsts mežu apsaimniekotoezeru popularizēšana un apmeklētības palielināšana.

2018. gada labāko *Mammadaba* sportistu un komandu noteikšana spiningošanā.

**2. Laiks un vieta**

Sacensības notiek četros Latvijas valsts mežu apsaimniekotajos ezeros, Tērvetes ūdenskrātuvē un Gulbju ezerā vienu reizi, Kaņiera, un Lielauces ezerā divas reizes (skatīt sacensību grafiku nobeigumā). Galvenā balva tiek piešķirta pēc kopvērtējuma rezultātiem visos sešos posmos: 2x Kaņiera, 2x Lielauces, Gulbju ezerā un Tērvetes ūdenskrātuvē.

**3. Sacensību atbalstītāji**

Sacensību galvenais sponsors SIA „DoleMarine” atbalsta „eholotes.lv” ar „Novatex” apģērbiem makšķerēšanai un medībām, SIA „Salmo” ar „Lucky John” produktu līniju, žurnāls „Copes lietas” un „Gold Fishing, www.sargofish.eu”,

**4. Sacensību dalībnieki**

Sacensībās piedalās komandas no visiem Latvijas novadiem. Līdzi jābūt viedtālrunim, fotoaparātam, vai cita veida kamerai. Komandas var piedalīties visā sacensību tūrē visos ezeros vai atsevišķās sacensībās kādā no ezeriem. Komanda**s** sastāvā ir viena laivas ekipāža ar diviem dalībniekiem katrā. Komandām piesakoties, jāiemaksā dalības maksa. To var iemaksāt bankas kontā, dalības maksa EUR 40 (četrdesmit eiro) no katras komandas par vienu sacensību dienu vienā ezerā. Ja komanda piedalās sacensību kopvērtējumā (visos sešos posmos) un iemaksā dalības maksu par visām sešām sacensību dienām pirms pirmā posma, dalības maksa – EUR 200 (divi simtieiro).

**Lūgums sazināties ar organizatoriem sākot ar šā gada 23. aprīli no plkst. 10-tiem.** (tālr. 26555501) pirms dalības naudas iemaksāšanas, jo sacensību dalībnieku skaits ir ierobežots, ko nosaka ezeros esošo laivu skaits. Priekšroka būs komandām, kuras pirmās pieteikušās, veikušas iemaksu un reģistrējušās dalībai sacensībās.

**5. Sacensību noteikumi**

Sacensības notiek īpaši aizsargājamās dabas teritorijās, ievērojot šo teritoriju aizsardzības un Makšķerēšanas noteikumus Latvijas Republikas ūdenstilpēs.

Spiningojot atļauts izmantot vienu spiningu, kas aprīkots ar mākslīgu ēsmas imitāciju – vizuli. Izmantot dzīvas vai beigtas zivtiņas aizliegts.

Dalībniekiem ir jābūt makšķerēšanas kartei. Sacensību laikā laivas nedrīkst atrasties viena no otras tuvāk par 50 metriem.

Sacensību sākuma laiku nosaka atbildīgais organizators un par to paziņo dalībniekiem vismaz nedēļu pirms starta.

Nelabvēlīgu laika apstākļu dēļ sacensību dienā var tikt noteikts cits sākuma laiks. Spiningošanas ilgums 6–8 stundas.

Dalībnieka (laivas ekipāžas) rezultāts, ja viņš pēc noteiktā laika neatgriežas starta vietā, netiek vērtēts. Laivas ekipāža, kuras lomā ir aizliegtas zivis, tiek diskvalificēta.

Spiningošana notiek no laivas (divi dalībnieki vienā laivā). Dalībnieki startē ar laivu bāzes laivām, atļauts lietot elektromotorus.

**6. Komandu reģistrācija**

Komandas tiek reģistrētas pēc dalības maksas samaksāšanas. Pieteikumus sūtīt uz e-pastu Aldim Sāvičam – aldissavics@inbox.lv. Kopiju – Kristapam Didžem – k.didze@lvm.lv, Pieteikumā norādīt: komandas dalībnieku vārdu, uzvārdu, personas kodu, komandas nosaukumu, tālruņa numuru, pārskaitīto summu, maksājuma numuru un datumu.

Dalības maksa jāpārskaita uz kontu:

*AS Swedbank*

*Konta numurs: LV82HABA0001407052133*

 *AS “Latvijas valsts meži” (vienotais reģ. nr. 40003466281)*

ar norādi *– spiningošanas sacensībām (norādīt datumu un ezeru).*

**6. . Uzvarētāju noteikšana**

Sacensībās tiek noteiktas labākās komandas. Vērtēti tiek punkti atbilstoši komandas **divdesmit** lielāko noķerto **līdaku un asaru** garumu kvadrātu summai. Komanda noķerto **līdaku (virs 50 cm.)** vai asari **(virs 20 cm.)** ievieto mērsilē un nofotografē to ar fotoaparātu, mobilo telefonu vai cita veida kameru tā, lai **precīzi** būtu redzamas mērsiles atzīmes **līdakas,** vai **asara** garuma noteikšanai un komandai piešķirtais **identifikators.** Pēc zivju nomērīšanas, un to garuma piefiksēšanas lomu lapā, zivis saudzīgi atlaiž atpakaļ ezerā (ne vēlāk kā minūtes laikā pēc nomērīšanas), atlaišanas momentu filmējot ar fotoaparātu, mobilo telefonu vai cita veida kameru.Visi rezultāti tiek iesniegti elektroniski izmantojot vietni lomulapa.mammadaba.lv – katrai komandai tiks izveidota pieeja īsi pirms sacensību sākuma un uz vietas tiks veikta instruktāža par rezultātu iesniegšanu. Vāja interneta pārklājuma gadījumā komandas tiks nodrošinātas ar atsevišķām lomu lapām kurās informācija tiks sarakstīta un sacensību nobeigumā lomu lapas nodotas galvenajam tiesnesim, kurš šos rezultātus ievadīs sistēmā manuāli.

Pirmo vietu posmā piešķir komandai, kura ieguvusi lielāko punktu summu. Nosakot kopvērtējumu ezerā, vienādas punktu summas gadījumā uzvar komanda, kuras dalībnieks izvilcis lielāku zivi. Nosakot kopvērtējumu visos sešos posmos, vietas tiek noteiktas summējot katrā posmā iegūtās komandas vietas. Augstāko vietu iegūst komanda ar mazāko visos posmos iegūto vietu summu. Vienādas vietu summas gadījumā, priekšroka ir komandai ar lielāko kopīgo punktu summu.

**7. Apbalvošana**

Tiek apbalvoti:

 \*katras sacensību dienas lielākās zivs pieveicējs; (balvas nodrošina LVM un „Novatex”)

 \*katra posma 1.–3. vietu ieguvēji; (balvas nodrošina LVM un SIA „Salmo”)

 \*1.–3. vietu ieguvēji sešu posmu kopvērtējumā;

 \*1. vietas ieguvējs sešu posmu kopvērtējumā iegūst galveno balvu SIA „Dole Marine” dāvāto elektromotoru un akumulatoru;

 \*2. un 3.vietas ieguvēji iegūst vērtīgas balvas no, „eholotes.lv” ar „Novatex” apģērbiem makšķerēšanai un medībām un SIA „Salmo” ar „Lucky John” produktu līniju

\*4., 5. un 6. vietas ieguvēji iegūst veicināšanas balvas no žurnāla „Copes lietas”;

\* veicināšanas balvu par lielākās līdakas pieveikšanu kopvērtējumā nodrošina „Gold Fishing, www.sargofish.eu”,

**PIEZĪME.** Dalībnieki par savu drošību uz ūdens pilnā mērā atbild tikai personīgi.

Sacensību galvenais tiesnesis – Aldis Sāvičs.

**Kontakttālruņi**: Kristaps Didže 20272964, Aldis Sāvičs 26555501.

 **Sacensību grafiks:**

**12.05. Kaņiera ezers plkst. 4.30**

**26.05. Lielauces ezers plkst. 4.00**

**09.06. Gulbju ezers plkst. 4.00**

**14.07. Tērvetes ūdenskrātuve plkst. 4.30**

**11.08. Lielauces ezers plkst. 5.00**

**15.09. Kaņiera ezers plkst. 6.30**